Nastopila je na olimpijskih igrah 1984 in 1988, kjer je bila obakrat četrta v slalomu. Na svetovnih prvenstvih je osvojila srebrno medaljo v slalomu leta 1987. V svetovnem pokalu je tekmovala devet sezon med letoma 1980 in 1988 ter dosegla osem zmag in še šest uvrstitev na stopničke, vse v slalomu. V skupnem seštevku svetovnega pokala se je najvišje uvrstila na trinajsto mesto leta 1988. V letih 1986 in 1988 je osvojila slalomski mali kristalni globus. Leta 1986 je bila izbrana za avstrijsko športnico leta.